కేబుల్ నుంచి చందాలు, ఇంటర్నెట్ లో ఉచితం: పే చానల్స్ మీద ఎమ్మెస్వోల ఆగ్రహం | Telugu TV
కేబుల్ నుంచి చందాలు, ఇంటర్నెట్ లో ఉచితం: పే చానల్స్ మీద ఎమ్మెస్వోల ఆగ్రహం
పే చానల్స్ తమ ప్రసారాలను పంపిణీ చేయటంలో పక్షపాత ధోరణి అవలంబిస్తున్నాయని, దీనివలన కేబుల్ వ్యాపారం దెబ్బతింటున్నదని ఆలిండియా డిజిటల్ కేబుల్ ఫెడరేషన్ ఆరోపించింది. డిజిటైజేషన్ నేపథ్యంలో ఇటీవలే ఎమ్మెస్వోలు జాతీయ స్థాయిలో ఏర్పాటు చేసుకున్న ఈ సంఘం జి ఎస్ టి విషయమై తన సిఫార్సులను పార్లమెంటరీ కమిటీకి తెలియజేసిన సంగతి తెలిసిందే. అదే విధంగా సమాచార, ప్రసారాల మంత్రిత్వశాఖకు కూడా ఎంటర్టైన్మెంట్ టాక్స్ లాంటి అంశాలమీద తమకున అభ్యంతరాలను తెలియజేసింది. ఇప్పుడు తాజాగా పే చానల్స్ యాజమాన్యాల తీరును తప్పుపట్టింది.
పే చానల్స్ తమ ప్రసారాలను కేబుల్ ద్వార పంపిణీ చేయటానికి ఎమ్మెస్వోల నుంచి పెద్దమొత్తంలో చందాల రూపంలో వసూలు చేసుకుంటూ ఓవర్ ద టాప్ ( ఒటిటి) లాంటి వేదికలకు ఉచితంగానో, నామమాత్రపు ధరలకో ఇస్తున్నదని ఎమ్మెస్వోల సమాఖ్య ఆరోపించింది. దీనివలన న్యాయబద్ధమైన పోటీ వాతావరణం కరవైందని, ఒటిటి బాగా పుంజుకోవటం వలన కేబుల్ వ్యాపారం దెబ్బతింటున్నదని పేర్కొంది. అయితే, టెక్నాలజీ వ్యాప్తిని తాము అడ్డుకోవటం లేదని, అందరినీ సమదృష్టితో చూడాలని మాత్రమే కోరుకుంటున్నామని సమాఖ్య స్పష్టం చేసింది.
ఈ మేరకు సమాఖ్య స్టార్ ఇండియాకు, మల్టీ స్క్రీన్ మీడియాకు, ఇండియాకాస్ట్ మీడియా డిస్ట్రిబ్యూషన్ కు లేఖలు రాసింది. పే చానల్ యజమానులు ఎమ్మెస్వోల నుంచి డబ్బు వసూలు చేసుకుంటూ ఒటిటి ప్లాట్ ఫామ్స్ కు ఉచితంగా ఇవ్వటాన్ని ఆ లేఖలో తప్పుపట్టింది. ఉదహరణగా స్టార్ ఇండియానే పేర్కొంటూ హాట్ స్టార్ కు ప్రసారాలను ఉచితంగా ఇవ్వటాన్ని ప్రస్తావించింది.
కేబుల్ పరిశ్రమ అదే ప్రసారాంశాలకు పెద్దమొత్తంలో చానల్స్ కు చందాల రూపంలో చెల్లిస్తున్నదని, ఎకువమంది ప్రేక్షకులను చానల్స్ వైపు రప్పిస్తున్నదని, ఆవిధంగా ఎక్కువ రేటింగ్స్ వచ్చేట్టు చేయటం వల్లనే ప్రకటనల ఆదాయం వస్తున్న విషయాన్ని చానల్స్ మరిచిపోకూడదని సమాఖ్య ఆలేఖలో స్పష్టం చేసింది. పరోక్షంగా కేబుల్ వ్యవస్థనే దెబ్బతీసే విధంగా వ్యవహరించటం పే చానల్స్ కు తగదని వ్యాఖ్యానించింది. నిజానికి ఇది పే చానల్ వ్యాపారానికే ముప్పుగా మారుతుందని కూడా హెచ్చరించింది.
చాలా మంది వినియొగదారులు నేరుగా కేబుల్ ఆపరేటర్లను, ఎమ్మెస్వోలను ప్రశ్నిస్తున్నారని, ఒకవైపు ఇంటర్నెట్ ద్వారా హాట్ స్టార్ లేదా సోనీ లైవ్ వంటివి ఉచితంగా అందిస్తున్నప్పుడు ఆ చానల్స్ కు ఎందుకు చందా కట్టాలనే ప్రశ్నకు తమదగ్గర సమాధానం లేదని ఎమ్మెస్వోల సమాఖ్య వాపోయింది. మొత్తంగా చూస్తే ఒక్కో కేబుల్ కనెక్షన్ మీద వచ్చే సగటు ఆదాయం పడిపోయే పరిస్థితి ఏర్పడిందని ఇది వ్యాపారం ఎదుగుదలను దెబ్బకొడుతోందని పేర్కొన్నారు. అందుకే కేబుల్ రంగానికీ, ఒటిటి కి సమానవేదిక కల్పించాలని మాత్రమే కోరుతున్నామన్నారు.
kebul nunchi chandaalu, internet loo uchitam: pee chanals meeda emmeswola aagraham | Telugu TV
kebul nunchi chandaalu, internet loo uchitam: pee chanals meeda emmeswola aagraham
pee chanals tama prasaaraalanu pampinee cheyatamlo pakshapaata dhorani avalambistunnaayani, deenivalana kebul vyaparam debbatintunnadani alindia disital kebul federation aaropinchindi. desitisation nepathyamlo itivale emmeswolu jaateeya sthaayilo erpaatu chesukunna ee sangham ji es ti vishayamai tana sifaarsulanu parlamentary kamiteeki teliyajesina sangati telisinde. adhe vidhamgaa samachara, prasaaraala mantritvasaakhaku kuudaa entertinement tax lanti amsaalameeda tamakuna abhyantaraalanu teliyajesindi. ippudu taajaagaa pee chanals yajamanyala teerunu tappupattindi.
pee chanals tama prasaaraalanu kebul dwara pampinee cheyataniki emmeswola nunchi peddamottamlo chandala roopamlo vasulu chesukuntu ovar da tap ( otiti) lanti vedikalaku uchitamgaano, naamamaatrapu dharalako istunnadani emmeswola samakhya aaropinchindi. deenivalana nyaayabaddhamaina poty vaataavaranam karavaindani, otiti baga punjukovatam valana kebul vyaparam debbatintunnadani perkondi. ayithe, technology vyaaptini taamu addukovatam ledani, andarinee samadrushtito chuudaalani matrame korukuntunnamani samakhya spashtam chesindi.
ee meraku samakhya star indiaku, multy screen mediaku, indiacast media distribution ku lekhalu rasindi. pee chanal yajamaanulu emmeswola nunchi dabbu vasulu chesukuntu otiti plat fams ku uchitamgaa ivvataanni aa lekhalo tappupattindi. udaharanagaa star indiane perkontu hat star ku prasaaraalanu uchitamgaa ivvataanni prastaavinchindi.
kebul parisrama adhe prasaaraamsaalaku peddamottamlo chanals ku chandala roopamlo chellistunnadani, ekuvamandi prekshakulanu chanals vaipu rappistunnadani, aavidhamgaa ekkuva ratings vachettu cheyatam vallane prakatanala aadaayam vastunna vishayaanni chanals marichipokudadani samakhya aalekhalo spashtam chesindi. parokshamgaa kebul vyavasthane debbatise vidhamgaa vyavaharinchatam pee chanals ku tagadani vyaakhyaaninchindi. nijaaniki idhi pee chanal vyaapaaraanike muppugaa maarutundani kuudaa heccharinchindi.
chala mandi viniyogadaarulu nerugaa kebul aaparetarlanu, emmeswolanu prasnistunnaarani, okavaipu internet dwara hat star leda sony laiv vantivi uchitamgaa andistunnappudu aa chanals ku enduku chanda kattalane prasnaku tamadaggara samadhanam ledani emmeswola samakhya vaapoyindi. mottamgaa chuste okko kebul connection meeda vache sagatu aadaayam padipoye paristhiti erpadindani idhi vyaparam edugudalanu debbakodutondani perkonnaru. anduke kebul rangaanikee, otiti ki samaanavedika kalpinchaalani matrame korutunnamannaru.